Divi en deus skrivet e brezhoneg peogwir e oa bet savet gant tud hag a skrive brezhoneg pe a embanne a bep seurt skridoù e brezhoneg. Da skouer, e dad a oa skrivagner brezhonek. Tro en deus bet ivez a-viskoazh da welet kelaouennoù brezhoneg er gêr. Setu men doa Divi tud hag a vounte un tamm evit ma vije skrivet traoù gantañ e brezhoneg. Kroget eo da dreiñ ha da skrivañ levrioù e brezhoneg er gêr. Brezhoneg a oa yezh ar gêr, ha gant e vreur hag e choarezed e savent a bep seurt traoù, istorioù, kelaouennoù bihan, bannoù-treset ... . An traoù kentañ bet embannet gantañ pa oa bihan a oa en Wanig ha Wenigha goude se, en ur gelaouenn « underground » anvet Yod-Kerch, o skrivañ traoù fentus, disheñvel pe ijinadennoù nevez e brezhoneg. 